Päästeameti ennetus: Pärnumaa valveta suplusalad said hoiatussildid
Norman Talson Pärnu lahe merepääste seltsist ütles, et 1. juunist 30. juulini paigaldati Vändra valda neli, Tori valda üheksa, Saarde valda kaheksa, Tahkuranna valda kaks ja Paikuse valda neli tahvlit, kirjutab Pärnu Postimehe veebiväljaanne.
Tahvlid paigaldati päästeameti rahastatava ennetusprojekti "Ohutus valveta suplusaladel" raames.
Pärnu lahe merepääste selts on vabatahtlikkuse initsiatiivil toimiv merepäästeüksus, kes tegutseb Pärnu lahel, selle lähiümbruses ja Pärnumaa siseveekogudel.
Kuigi seltsi liikmed ei ole veel 24tunnises reageerimisvalmiduses, loodetakse peagi selleni jõuda.